Ait Paulus Antonio pulsanti. Nemo sic rogat, vt minetur. Nemo cum precibus iniuriam facit. Et minaris si non recipiaris, cum moriturus adueneris? Hæc vox mea est. Quod Paulus Antonio, hoc ego Pontio. Rogas  minaris,  cū precibus iniuriam facis. Mellitum quidem, sed tamen gladium exeris. Nisi tibi prouideam, vindictam de cœlo minaris. Sed quia cum Deo litigare nolo, nec tutum mihi est tam valido obuiare torrenti: necesse est cedere fortiori, in cuius tu potētia confisus, potentē impotens, fortē debilis, pauper diuitē non vereris. Obsecro parce minis, parcat vt ipse Deus, non tantum mihi, sed etiam tibi: vt cum nobis peperceris, parce tuū facilius mereatur audiri.